Capitolul nn

Iniţiere

Lucrul cu Galeria

Galeria

Galeria conţine obiecte (imagini şi sunete) pe care le puteţi insera în documentele dumneavoastră. Galeria primită o dată cu OOo conţine Efecte 3D, Fundaluri, pictograme pentru listele simple sau numerotate, pagina proprie (Homepage), Temele proprii, Rigle şi Sunete. Puteţi să vă creaţi alte grupuri, numite teme (themes) după dorinţă.

Pentru a deschide Galeria alegeţi Unelte > Galerie (Tools > Gallery) sau apăsaţi butonul Galeriei .

Imaginile 1 şi 2 prezintă una dintre temele furnizate împreună cu OpenOffice.org.

Pentru a vizualiza Galeria aveţi două opţiuni, Imagini (Icon) sau Detaliat (Detailed), şi puteţi afişa sau ascunde Galeria cu butonul Ascunde (Hide).

Imaginea 1. Vizualizarea Galeriei, mod Imagini (Icon)

Imaginea 2. Vizualizarea Galeriei, mod Detaliat, aceeaşi temă

Inserarea obiectelor în document

Puteţi să copiaţi sau să legaţi un obiect din Galerie într-un document. Diferenţa este că dacă obiectul este legat, puteţi opta pentru actualizarea lui şi în document după modificarea obiectului în Galerie, actualizând legătura (link).

Pentru a insera un obiect:

Alegeţi Unelte > Galerie (Tools > Gallery) şi selectaţi o temă.

Selectaţi un obiect cu un singur clic, apoi trageţi-l în document. (Vedeţi Imaginea 3.)

Imaginea 3. Copierea unei imagini din Galerie în documenul curent

De asemenea, puteţi da clic - dreapta pe obiect pentru a deschide meniul contextual şi să selectaţi Inserează (Insert) şi Copiază (Copy).

Inserarea obiectelor legate

Pentru a insera nu obiectul, ci o legătură către el:

Alegeţi Unelte > Galerie (Tools > Gallery) şi selectaţi o temă.

Selectaţi un obiect cu un singur clic, apoi trageţi obiectul în document ţinând apăsate tastele Shift şi Ctrl.

Inserarea unui obiect ca fundal

Pentru a insera un obiect ca fundal al unei pagini sau al unui paragraf:

Alegeţi Unelte > Galerie (Tools > Gallery) şi selectaţi o temă.

Selectaţi un obiect cu un singur clic, daţi clic - dreapta pe el şi alegeţi Inserează > Fundal > Pagină sau paragraf (Insert > Background > Page or Paragraph).

Adăugarea imaginilor în Galerie

Pentru a adăuga imagini în Galerie dintr-un document:

Afişaţi tema din Galerie în care doriţi să adăugaţi imaginea.

Poziţionaţi cursorul mausului deasupra imaginii din document şi daţi o singură dată clic stânga.

Eliberaţi butonul mausului, apoi daţi din nou clic stânga, ţinând apăsat butonul mausului cel puţin două secunde (aceasta va determina copierea imaginii într-o memorie internă).

Fără a elibera butonul mausului, trageţi imaginea din document în tema din Galerie, şi de abia apoi eliberaţi butonul mausului. Imaginea este acum în lista temei.

Ştergerea imaginilor din Galerie

Daţi clic - dreapta pe numele imaginii sau pe pictograma corespunzătoare din Galerie.

Alegeţi Şterge (Delete) din meniul contextual.

Notă	Ştergerea numelui unui fişier din Galerie nu şterge fişierul de pe hard-disc sau din altă parte.

Crearea unei teme noi

Pentru a crea o noua temă în Galerie:

Alegeţi Unelte > Galerie > butonul Temă nouă > categoria Fişiere (Tools > Gallery > New Theme button > Files tab) (vedeţi Imaginea 4).

Imaginea 4. Adăugarea unei teme noi în Galerie

Apăsaţi Găsire fişiere (Find Files). Se va deschide dialogul pentru selectarea căii. Indicaţi directorul care conţine fişierele pentru noua temă şi daţi OK.

Înapoi la categoria Fişiere, folosiţi Tipul fişierului (File Type) şi/sau selectaţi un fişier din lista afişată, pentru a adăuga un fişier sau toate fişierele. (Vedeţi Imaginea 5.)

Imaginea 5. Alegerea fişierelor ce vor compune noua temă

Apoi dati clic pe categoria General şi denumiţi-vă tema, după cum se vede în Imaginea 6. Daţi OK pentru a termina.

Imaginea 6. Denumirea noii teme

Localizarea Galeriei şi a obiectelor conţinute în aceasta

Imaginile şi alte obiecte din Galerie pot fi localizate oriunde pe hard-discul calculatorului, pe un alt calculator din reţea sau pe un CD-ROM. Localizarea fiecărui obiect este afişată în Galerie. Când adăugaţi imagini în Galerie, acestea nu sunt mutate sau copiate; numai localizarea fiecăreia este adăugată, ca o referinţă.

Dacă participaţi la un proiect de grup, puteţi avea acces la o Galerie comună (şi unde nu veţi putea schimba obiectele conţinute decât dacă sunteţi autorizat să faceţi aceasta) şi o Galerie proprie fiecărui utilizator, unde puteţi adăuga, modifica sau şterge obiectele.

Localizarea Galeriei este stabilită în Unelte > Opţiuni > OpenOffice.org > Căi (Tools > Options > OpenOffice.org > Paths).

CIORNĂ – bazată pe software nefinalizat	Inserarea obiectelor în document

Lucrul cu Galeria	2

OpenOffice.org

Cuprins

Lucrul cu Galeria	ii

CIORNĂ – bazată pe software nefinalizat

http://oooauthors.org/

Lucrul cu Galeria

Fields to edit:
Chapter Title : Description tab > Title
Chapter Subtitle : User Defined tab
Chpater Number: User Defined tab
Name of Guide: User Defined tab

2005-03-12T09:43:25

Daniel Carrera